sa durungawan ay muli pang nagdulot si leoning ng isang ngiting puno ng pagasa para kay eduardo na habang natatanaw at naaabot ng kanyang titig ang binata ay di naaalis ang pagkakapako ng kanyang paningin. para kay eduardo ay naging ilaw naman niya sa paglakad ang gayong mga ginawi ng binibini. anong laking kahihiyan kung ang lahat ng lihim na naging puno'simula ng kanyang paghawak ng rebolber upang ipamaril ay mamalayan ng mga magsisi pagusig? diyata kaya'kanyang ipagtatapat ang lahat ng iyon? diyata at hanggang sa harap ng hukuman ay kanyang sasabihin ang mga kabulukang dapat niyang ipaglihim at di dapat ipamalay sa tao? maisalaysay kaya niyang lahat? tila nakahihiyang sabihin! kaya'habang hindi pa dumaratal ng bagong bayan ay waring mahigpit na naglalaban sa kanyang kalooban ang dalawang malaking suliranin sa puso: ang siya ay magsabi ng totoo gumawa ng paraan na kanyang ikaiilag sa pagkahiya? alin nga kaya ang dapat niyang sabihin? ang katotohanan? ang katotohanan!